钦定古今图书集成/明伦汇编/氏族典/第449卷 > 沈应龙
## 钦定古今图书集成/明伦汇编/氏族典/第449卷 > 沈应龙

按《万姓统谱》：“应龙字翔卿，乌程人。嘉靖乙未进士，筮
仕刑曹，以明慎闻，理冤狱殆数百计，楚人以‘神明颂
之。历副都御史，抚治山东，值岁大侵，请赈疏凡八上，
极尽隐微，全活者八十馀万。转南京刑部侍郎，遂上
疏乞归。应龙天性孝友，居官尽职，身被四敕，一行取
裁，咄嗟而办，两典举场，号称得人’。”